Aus
ఆస్ట్రేలియా క్రికెటర్‌ సంచలన వ్యాఖ్య
ముంబై: వందకుపైగా పరిమిత ఓవర్ల క్రికెట్‌ వన్డేలు,టి20లు ఆడినా తనకు చిరకాలవాంఛ మాత్రం అలాగే ఉండి పోయిందని ఆస్ట్రేలియా టాప్‌ ఆర్డర్‌ బ్యాట్స్‌మెన్‌ ఆరోస్‌ పించ్‌ ఆందోళన వ్య క్తం చేస్తున్నాడు.ఆసీస్‌ ఆటగాడు డేవిడ్‌ హస్సీ గతే తనకు ఎదు రవుతుందోమోనని సంచనల వ్యాఖ్యలు చేశాడు.హస్సీ 108 మ్యాచ్‌లు వన్డేలు, టి20లు ఆడినా టెస్టుల్లో మాత్రం అరంగేట్రం చేయలేకపోయాడు.మరోవైపు ఫించ్‌ ఇప్పటి వరకు 79 వన్డేలు,28 టి20మ్యాచ్‌లలో ఆసీస్‌ జట్టుకు ప్రాతినిధ్యం వహించాడు.ఇప్పటికీ తనకు టెస్టుల్లో బ్యాగీ గ్రీన్‌ క్యాప్‌ ధరించే అవకా శం రాలేదని నిరాశ చెందుతున్నాడు.ఆటతీరు ఎంత మెరుగైనా,పరుగులతో సత్తా చాటుతున్నా అవకాశం దక్కడం లేదం టున్నాడు.కేవలం పరిమిత ఓవర్ల క్రికెట్‌కే తన టాలెంట్‌ పరిమితం కావడంతో తాను ఏ మాత్రం హ్యాపీగా లేనిని స్పష్టం చేశాడు ఫించ్‌. బోర్డర్‌- గవా స్కర్‌ ట్రోఫీలో భాగంగా భారత్‌,ఆసీస్‌ జట్ల మధ్య జరిగే నాలుగు టెస్టుల సిరీస్‌లో తొలి మ్యాచ్‌ ఈనెల 23న పూణేలో ప్రారంభం కానుంది.ఇందులో అతడు ఎంపిక కాలేదు.ఫస్ట్‌ క్లాస్‌ క్రికెట్‌లో గత మూడు సంవత్సరాల ల్లో 54.53 సగటుతో దూసుకుపోతున్నాడు.అయితే ఓవరాల్‌గా చూస్తే ఫస్ట్‌ క్లాస్‌ క్రికెట్‌లో అతడి సగటు 27.47గా ఉంది. విక్టోరియా జట్టు తరుపున మూడవ స్థానంలో బ్యాటింగ్‌ చాన్స్‌ రావడంతో ఆట తీరు ఎంతో మెరుగైంది.ఆసీస్‌ జాతీయ జట్టులో అరంగేట్రం చేసి నాలుగు సంవత్సరాలు గడిచినా టెస్టుల్లో మాత్రం ఇంకా తనకు చాన్స్‌ రాలేదని దిగులు చెందుతున్నాడు.